Got My Mojo Working

Το Got My Mojo Working είναι τραγούδι της τραγουδίστριας Ανν Κόουλ, το οποίο κυκλοφόρησε τον Απρίλιο του 1957 μέσω της Baron Records.Baron Records - CDs and Vinyl at Discogs Η πιο γνωστή εκτέλεση του προέρχεται από την διασκευή του Muddy Waters, η οποία κυκλοφόρησε την ίδια χρονική περίοδο.

Σύνθεση και ηχογράφηση
Το τραγούδι συνέθεσε ο Πρέστον "Red" Φόστερ και το ηχογράφησε η Ανν Κόουλ. Η Κόουλ περιόδευε με τον Muddy Waters εκείνο το διάστημα και ο τελευταίος επιστρέφοντας στο Σικάγο ηχογράφησε και κυκλοφόρησε την δική του εκτέλεση του τραγουδιού, μέσω της Chess Records. Η κυκλοφορία αυτή έγινε χωρίς την αδειοδότηση της Baron Records, με αποτέλεσμα η Chess να την αποζημιώσει για τα δικαιώματα του κομματιού. Μέχρι και στη νέα χιλιετία, τα ποσά που λάμβανε ο Φόστερ για τα δικαιώματα κυμαίνονταν από είκοσι μέχρι τριάντα χιλιάδες δολάρια ανά έτος.Friday, June 11, 2010 How Copyright Got its Mojo

Η εκτέλεση του Waters
Ο Waters ηχογράφησε το τραγούδι την 1 Δεκεμβρίου 1956, με τον Τζέιμς Κότον να έχει αντικαταστήσει τον Little Walter στην φυσαρμόνικα, ενώ την μπάντα του συμπλήρωναν ο Ότις Σπαν στο πιάνο, ο Τζίμι Ρότζερς στην κιθάρα, ο Γουίλι Ντίξον στο μπάσο και ο Φράνσις Κλέι στα τύμπανα.

Το περιοδικό Rolling Stone κατέταξε το κομμάτι στην 359η θέση της λίστας με τα "500 καλύτερα τραγούδια όλων των εποχών", ενώ το 1999 έλαβε βραβείο Γκράμι εντασσόμενο στο Hall of Fame.

Διασκευές
Το "Got My Mojo Working" έχει διασκευαστεί από δεκάδες καλλιτέχνες, μεταξύ των οποίων ο B. B. King, ο Buddy Guy, ο Έρικ Κλάπτον, ο Τζόνι Γουίντερ, ο Ρόρι Γκάλαχερ, ο Έλβις Πρίσλεϊ, οι Canned Heat, η Έτα Τζέιμς, κ.α..Cover versions of Got My Mojo Working by Muddy Waters

Παραπομπές

Πηγές
 I've Got My Mojo Working - Muddy Waters | Song Info | AllMusic
 Ann Cole - Got My Mojo Working (Vinyl, LP) at Discogs

 Εξωτερικοί σύνδεσμοι 
 Muddy Waters - Got My Mojo Workin' - YouTube
 Ann Cole - Got My Mojo Working - YouTube
 MUDDY WATERS LYRICS - Got My Mojo Working - A-Z Lyrics
 GOT MY MOJO WORKING LYRICS | Ann Cole

Κατηγορία:Τραγούδια του Muddy Waters
Κατηγορία:Singles του 1957
Κατηγορία:Τραγούδια του 1956
Κατηγορία:Τραγούδια του Έλβις Πρίσλεϊ